МахIмудида бихьичIо цIияб гIумругун цадахъ магIарухъе бачIараб талихI, гьев чIаго хутIичIо рокьукъаб басрияб дунял кIалагъоркъе чIвазегIан, амма жиндир гвангъи сунареб нургун нилъер къоязда бачIана шагIирасул асаразул хазина. Эркенаб рокьул тIоцевесев кочIохъан хIисабалда МахIмудие мустахIикъаб къиматги кьун, Дагъистаналъул хIакъикъияв поэт. Ленинилаб ва Пачалихъалъулал премиязул лауреат Расул ХIамзатовас жиндирго машгьураб « МагIарулай » поэмаялда гьадин абун буго;